CELEX: 22010D0010
Language: lv
Date: 2010-01-29 00:00:00
Title: EEZ Apvienotās komitejas Lēmums Nr. 10/2010 ( 2010. gada 29. janvāris ), ar ko groza EEZ līguma IX pielikumu (Finanšu pakalpojumi)

22.4.2010   
            
            
               LV
            
            
               Eiropas Savienības Oficiālais Vēstnesis
            
            
               L 101/19
            
         EEZ APVIENOTĀS KOMITEJAS LĒMUMS
   Nr. 10/2010
   (2010. gada 29. janvāris),
   ar ko groza EEZ līguma IX pielikumu (Finanšu pakalpojumi)
   EEZ APVIENOTĀ KOMITEJA,
   ņemot vērā Līgumu par Eiropas Ekonomikas zonu, kurā grozījumi izdarīti ar Protokolu, ar ko pielāgo Līgumu par Eiropas Ekonomikas zonu, turpmāk “Līgums”, un jo īpaši tā 98. pantu,
   tā kā:
   
               (1)
            
            
               Līguma IX pielikums ir grozīts ar EEZ Apvienotās komitejas 2009. gada 4. decembra Lēmumu Nr. 141/2009 (1).
            
         
               (2)
            
            
               Līgumā ir jāiekļauj Komisijas Lēmums 2008/961/EK (2008. gada 12. decembris) par noteiktu trešo valstu grāmatvedības standartiem un starptautiskajiem finanšu pārskatu standartiem, ko izmanto trešo valstu vērtspapīru emitenti, lai sagatavotu konsolidētos finanšu pārskatus (2).
            
         
               (3)
            
            
               Ar Lēmumu 2008/961/EK atceļ Komisijas Lēmumu 2006/891/EK (3), kas ir iekļauts Līgumā un tāpēc atceļams saskaņā ar Līgumu,
            
         IR NOLĒMUSI ŠĀDI.
   1. pants
   Līguma IX pielikuma 23.c punkta tekstu (Komisijas Lēmums 2006/891/EK) aizstāj ar šādu tekstu:
   
      “32008 D 0961: Komisijas Lēmums 2008/961/EK (2008. gada 12. decembris) par noteiktu trešo valstu grāmatvedības standartiem un starptautiskajiem finanšu pārskatu standartiem, ko izmanto trešo valstu vērtspapīru emitenti, lai sagatavotu konsolidētos finanšu pārskatus (OV L 340, 19.12.2008., 112. lpp.).”
   
   2. pants
   Lēmuma 2008/961/EK teksts īslandiešu un norvēģu valodā, kas jāpublicē Eiropas Savienības Oficiālā Vēstneša EEZ papildinājumā, ir autentisks.
   3. pants
   Šis lēmums stājas spēkā 2010. gada 30. janvārī, ja EEZ Apvienotajai komitejai ir iesniegti visi paziņojumi saskaņā ar Līguma 103. panta 1. punktu (4).
   4. pants
   Šo lēmumu publicē Eiropas Savienības Oficiālā Vēstneša EEZ iedaļā un tā EEZ papildinājumā.
   
      Briselē, 2010. gada 29. janvārī
      
         
            EEZ Apvienotās komitejas vārdā –
         
         
            Priekšsēdētājs
         
         Alan SEATTER
      
   
   
      (1)  OV L 62, 11.3.2010., 35. lpp.
   
      (2)  OV L 340, 19.12.2008., 112. lpp.
   
      (3)  OV L 343, 8.12.2006., 96. lpp.
   
      (4)  Konstitucionālās prasības ir norādītas.
   
      Līgumslēdzēju pušu kopīgā deklarācija par Lēmumu Nr. 10/2010, ar ko Komisijas Lēmumu 2008/961/EK iekļauj Līgumā
      “Komisijas 2008. gada 12. decembra Lēmumā 2008/961/EK par noteiktu trešo valstu grāmatvedības standartiem un starptautiskajiem finanšu pārskatu standartiem, ko izmanto trešo valstu vērtspapīru emitenti, lai sagatavotu konsolidētos finanšu pārskatus, tiek uzskatīts, ka noteiktu trešo valstu vispārpieņemti grāmatvedības principi ir ekvivalenti EEZ standartiem, un trešo valstu emitentiem tiek piešķirtas tiesības sagatavot gada konsolidētos finanšu pārskatus un pusgada konsolidētos finanšu pārskatus saskaņā ar Ķīnas Tautas Republikas vai Kanādas, Korejas Republikas vai Indijas Republikas vispārpieņemtiem grāmatvedības principiem. Šā Lēmuma iekļaušana neskar EEZ līguma darbības jomu attiecībās ar trešām valstīm.”